A jármű fő előnye, hogy mivel védettsége teljesen azonos a harckocsikéval azokat követheti a harcmezőn, miközben az olyan lövészpáncélosok, mint a BMP széria és az amerikai M2 Bradley vékony páncélzatuk miatt nagyon sebezhetőek, amit a Afganisztáni, Csecsenföldi és Iraki tapasztalatok alátámasztanak. Míg legtöbb korszerű IFV csak alárendelt szerepet játszhat a harcokban, mert bár tűzerejük nagy (20–100 mm űrméretű lövegek és gépágyúk, rakéták), vékony páncélzatuk még a 14,5 mm-es nehéz-gépfegyverek ellen sem nyújt biztos védelmet, addig a Namer a legtöbb gyalogsági páncéltörő fegyver ellen körkörösen védett, pedig ára nem nagyobb azoknál. Hasonló logika mentén lett kialakítva az orosz Armata platformon a T-15.